Raya og den siste dragen

Raya og den siste dragen (originaltittel: Raya and the Last Dragon) er en amerikansk animasjonsfilm som hadde premiere 5. mars 2021. Filmen er regissert av Don Hall og Carlos López Estrada. Den er den 59. filmen som har blitt produsert av Walt Disney Animation Studios.

Filmen er i sin helhet dataanimert.

Handling 
Filmen utspiller seg i det fiktive universet Kumanda. Hovedpersonen Raya er en liten pike som leter etter dragen Sisu – den aller siste dragen i Kumanda. Ved dragens hjelp kan statene Heart (norsk: Hjerte), Tail (Hale), Spine (Ryggrad), Talon (Klo) og Fang (Huggtann) bli gjenforent; de utgjorde en gang en union, men fiendskap menneskene i mellom førte til at unionen ble splittet.

Mange av elementene i filmen er hentet fra Sørøst-Asia, med mer eller mindre skjulte referanser til kulturen i henholdsvis Laos, Indonesia, Thailand, Vietnam, Kambodsja, Singapore og Malaysia. Eksempelvis er navnet Raya hentet fra malay, hovedspråket i Malaysia; det betyr fest eller feiring.

Stemmer i originalversjonen 
 Kelly Marie Tran – Raya, en hissig og modig krigerprinsesse som har trent for å bli Guardian of the Dragon Gem. For å gjenopprette freden i hele Kumandra, legger hun ut på leting etter den siste dragen
 Awkwafina – Sisu, den siste dragen som eksisterer. Hun har en klønete og litt usikker personlighet. Men hun er også modig, snill og klok
 Izaac Wang – Boun, en karismatisk 10 år gammel gründer, som opprinnelig kommer fra Tail, og mistet familien sin på grunn av Druun
 Gemma Chan – Namaari, kriger-prinsesse og Rayas motstander
 Jona Xiao – Namaari som barn
 Daniel Dae Kim – Rayas far, Chief Benja
 Benedict Wong – Tong, en ruvende, godhjertet kriger fra Spine som mistet familien sin og andre landsbyboere på grunn av Druun
 Sandra Oh – Virana, mor til Namaari og høvding av Fang
 Thalia Tran – Lille Noi, en svindler fra Talon som mistet moren sin på grunn av Druun
 Lucille Soong – Dang Hu, høvding av Talon
 Alan Tudyk – Tuk Tuk, Rayas beste venn, og trofaste hest

Referanser

Eksterne lenker 
 

Disney-filmer
Animasjonsfilmer fra USA
Filmer fra 2021
Dataanimasjon